Ragnar Olson

Ragnar Olson (født 10. august 1880, død 10. juli 1955) var en svensk rytter som deltok i de olympiske leker 1928 i Amsterdam.

Olson vant en olympisk sølvmedalje under OL 1928 i Amsterdam. Han var med på det svenske dressurlaget som kom på andreplass i lagkonkurransen sammen med Carl Bonde på hesten «Ingo» og Janne Lundblad på «Blackmar», bak gullvinnerne fra Tyskland. I den individuelle dressurkonkurransen kom Olson på tredjeplass med hesten «Günstling».

Ragnar Olson var fra Hässleholm i Skåne. Vinteren 1918-1919 ble Olson kjent, etter at han på sitt gods Hässleholmsgården innlosjerte den tyske generalen Erich Ludendorff. Han hadde flyktet fra Tyskland da han fryktet å bli stilt for retten etter Tysklands nederlag i første verdenskrig. Under oppholdet i Sverige skrev Ludendorff på sine memoarer om krigen.

OL-medaljer 
  1928  Amsterdam - Sølv i hestesport, dressur lag  Sverige
  1928  Amsterdam - Bronse i hestesport, dressur  Sverige

Referanser

Eksterne lenker 
 

Svenske ryttere
Olympiske sølvmedaljevinnere for Sverige
Olympiske bronsemedaljevinnere for Sverige
Medaljevinnere under Sommer-OL 1928
Deltakere for Sverige under Sommer-OL 1928
Ryttere under Sommer-OL 1928
Personer fra Hässleholm
Fødsler i 1880
Dødsfall i 1955
Olympiske medaljevinnere i hestesport